|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| **Naziv akta o kojem je savjetovanje provedeno:** Nacrt prijedloga Programa javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku 2022./2023. godinu. |
| **Vrijeme trajanja savjetovanja**: Savjetovanje je provedeno u trajanju od 30 dana odnosno od 7. ožujka do 6. travnja 2022. godine. |
| **Cilj i glavne teme savjetovanja** | Osnovni cilj savjetovanja bio je dobivanje povratnih informacija od zainteresirane javnosti u vezi predloženog Programa javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku 2022./2023. godinu. |

|  |  |  |  |  |
| --- | --- | --- | --- | --- |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/****prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Milorad Blečić | U prijedlogu nije izričito navedeno na koji se članak odnosi | Podnositelj predlaže na prostoru bivšeg terminala Martinkovac izgraditi vrtić, jaslice te javnu zelenu površinu. | Prijedlog je razmotren ali nije prihvaćen, budući da se isti ne odnosi na sadržaj koji se propisuje ovim Nacrtom prijedloga Programa.  |
| 2. | Nataša Brodarić | U komentaru nije izričito navedeno na koji se članak odnosi | Podnositeljica ističe nezadovoljstvo radom posebnog programa za djecu s teškoćama iz spektra autizma u Podcentru Maestral zbog kadrovskih promjena i nezadovoljstvo prijevozom djece s teškoćama zbog čestih kvarova kombi vozila.  | Komentar je razmotren ali nije prihvaćen, budući da se isti ne odnosi na sadržaj koji se propisuje ovim Nacrtom prijedloga Programa. |
| 3. | Pojedinac  | U komentaru nije izričito navedeno na koji se članak odnosi | Podnositeljica ističe nezadovoljstvo radom obrta za čuvanje djece u koji je upisano njeno dijete istaknuvši neprofesionalnost u pristupu dadilje i upitne kompetencije zaposlenika obrta za čuvanje djece. | Komentar je razmotren ali nije prihvaćen, budući da se isti ne odnosi na sadržaj koji se propisuje ovim Nacrtom prijedloga Programa. |
| 4. | Udruga za zaštitu i promicanje mentalnog zdravlja "Epicentar" | U prijedlogu nije izričito navedeno na koji se članak odnosi | Podnositelj navodi problem kapaciteta stručnog kadra i kao rješenje predlaže povezivanje s pedagoškim fakultetom i osmišljavanje predmeta uz postojeću stručnu praksu za koji je moguće ostvariti određen broj ECTS bodova kao motivaciju.Nadalje podnositelj navodi problem opterećenosti stručnog kadra i predlaže kao rješenje podršku i pomoć odgojiteljima kroz aktivnosti usmjerene prema sanaciji sindroma sagorijevanja i podržavanju mentalnog zdravlja.Podnositelj dalje navodi problem nedostatka stručnog kadra i zapošljavanje tzv. nestručnih zamjena što dovodi u pitanje kvalitetu programa. Kao rješenje predlaže se pružanje stručne podrške, periodički nadzor vanjskih suradnika, postavljanje standarda odgojnih metoda i prakse, pružanje podrške i cjeloživotnog razvoja osobnih i profesionalnih vještina.Dalje se navodi problem nedostatka stručne podrške djece koja u sve većem broju pokazuju verbalne i motoričke teškoće te probleme u ponašanju, a predškolske ustanove nemaju mogućnost zapošljavanja ili suradnje sa logopedom, socijalnim pedagogom ili rehabilitatorom. Kao rješenje predlaže se zapošljavanje stručnog kadra i poticanje završavanja deficitarnih struka te poticanje udruga i ostalih dionika na kreiranje i provedbu preventivnih programa. | Prijedlozi su razmotreni ali nisu prihvaćeni, budući da se isti ne odnose na sadržaj koji se propisuje ovim Nacrtom prijedloga Programa. |
| 5. | Pojedinac | Iznesen je načelni prijedlog i primjedba na članak 9.  | Podnositelj predlaže 6 sati kao početak radnog vremena vrtića.Nadalje podnositelj predlaže izmjenu načina sufinanciranja privatnih vrtića i to na način da se obveže roditelje na prethodno podnošenje zahtjeva za upis djeteta u dječje vrtiće čiji je osnivač grad Rijeka.Dalje se predlaže uz uvjete za sufinanciranje privatnih vrtića postaviti uvjet obaveznog zaposlenja roditelja djeteta. | Prijedlog o radnom vremenu je razmotren ali nije prihvaćen, budući da se isti ne odnosi na sadržaj koji se propisuje ovim Nacrtom prijedloga Programa.Prijedlog o izmjeni načina sufinanciranja je razmotren ali nije prihvaćen iz razloga što postojeći način sufinanciranja omogućava roditeljima izbor određenog programa kojeg provode privatni vrtići (npr. izbor vjerskog vrtića ili vrtića koji provodi program po principu waldorfske pedagogije), izbor manjeg vrtića zbog „obiteljske atmosfere“ ili pak izbor lokacije koja najbolje odgovara roditelju.Prijedlog o postavljanju dodatnog uvjeta za sufinanciranje je razmotren ali nije prihvaćen iz razloga ravnopravnosti odnosno budući da su na ovaj način kriteriji za sufinanciranje djece upisane u privatne vrtiće istovjetni kriterijima sufinanciranja djece upisane u gradske vrtiće. Također bi uvođenje strogog kriterija zaposlenosti oba roditelja za ostvarenje sufinanciranja dovelo do velikog smanjenja obuhvata djece predškolskim odgojem i obrazovanjem što je neopravdano i štetno iz pedagoške perspektive.  |
| 6. | Barbara Drezga | U prijedlogu nije izričito navedeno na koji se članak odnosi | Podnositeljica predlaže usklađivanje iznosa sufinanciranja s visinom ekonomske cijene privatnih vrtića za pedagošku godinu 2022./2023. s obzirom na povećanje troškova boravka djeteta u vrtiću, a kako bi cijena za roditelje ostala jednaka cijeni u gradskim vrtićima | Prijedlog je razmotren ali nije prihvaćen. Naime, svjesni smo vala poskupljenja koji je zadesio sve naše sugrađane a posebno se odnosi na energente i prehrambene proizvode što dakako pridonosi povećanju troškova odgojno-obrazovnih ustanova.Međutim, uslijed povećanih pritisaka na gradski proračun u proteklom razdoblju, nažalost ne raspolažemo dodatnim financijskim sredstvima te nismo u mogućnosti osigurati povećanje planiranog iznosa sufinanciranja.  |
| 7. | Spomenko Dakic | U prijedlogu nije izričito navedeno na koji se članak odnosi | Podnositelj predlaže jednaki iznos subvencija za svu djecu u predškolskim ustanovama na području Rijeke bez obzira na osnivača, izjednačavanje subvencije u svim privatnim vrtićima s najvišim iznosom subvencije koju primaju djeca u vrtićima drugih osnivača, minimalnu subvenciju u iznosu od 1.500 kuna, te izjednačavanje s maksimalnom subvencijom koju ostvaruju djeca upisana u obrte za čuvanje djece. | Prijedlog je razmotren ali nije prihvaćen. Iznos subvencije pojedinačno je određen za svaki pojedini vrtić uzevši u obzir njegovu ekonomsku cijenu i ostale specifičnosti te nije realno očekivati izjednačavanje subvencije. Također bi željeli istaknuti kako pojedini privatni vrtići primaju po djetetu veći iznos subvencije nego što je to slučaj s vrtićima čiji je osnivač Grad Rijeka te bi za njih izjednačavanje iznosa sufinanciranja zapravo značilo njegovo smanjenje.  |
| 8. | Nina Hrelja | U prijedlogu nije izričito navedeno na koji se članak odnosi | Prijedlozi su istovjetni prijedlozima navedenim pod rednim brojem 7. | Odgovor je istovjetan odgovoru navedenom pod rednim brojem 7. |
| 9. | Dječji vrtić Mali princ | U prijedlogu nije izričito navedeno na koji se članak odnosi | Podnositelj predlaže javnu objavu rezultata natječaja i iznosa kojima će sufinancirati boravak djece u pojedinim vrtićima te koliku su ekonomsku cijenu prikazali pojedini vrtići, a sve u cilju postizanja bolje transparentnosti. Podnositelj dalje ističe neminovno podizanje cijene vrtića zbog velike inflacije koja je i dalje prisutna te predlaže sačekati da vrtići drugih osnivača dostave svoje ekonomske cijene u sklopu natječaja, te onda planirati iznos subvencije. | Prijedlog o javnoj objavi je razmotren ali nije prihvaćen.Rezultati natječaja javno se objavljuju na Kolegiju Gradonačelnika te Gradonačelnik donosi Zaključak kojim se određuju dječji vrtići čija će se djelatnost sufinancirati i navodi njihov kapacitet. Zaključkom se također obvezuje Odjel gradske uprave za odgoj i školstvo da s odnosnim vrtićima sklopi ugovore o međusobnim pravima i obvezama. Ugovorom o sufinanciranju redovitog programa predškolskog odgoja kojeg Grad Rijeka zaključuje s dječjim vrtićem definirani su iznosi subvencije po djetetu te maksimalan iznos koji je moguće isplatiti pojedinom vrtiću. Pregled svih ugovora moguće je izvršiti putem portala otvoreniproracun.rijeka.hr, dakle, javno su dostupni.Prijedlog vezan uz cijenu vrtića je razmotren ali nije prihvaćen. Naime, svjesni smo vala poskupljenja koji je zadesio sve naše sugrađane a posebno se odnosi na energente i prehrambene proizvode što dakako pridonosi povećanju troškova odgojno-obrazovnih ustanova.Međutim, uslijed povećanih pritisaka na gradski proračun u proteklom razdoblju, nažalost ne raspolažemo dodatnim financijskim sredstvima te nismo u mogućnosti osigurati povećanje planiranog iznosa sufinanciranja. Također, zbog zakonom propisanih procedura planiranja proračuna, nije moguće odrediti iznos sufinanciranja za tekuću godinu tek po provedbi javnog poziva. |
| 10. | Pojedinac | U komentaru nije izričito navedeno na koji se članak odnosi | Podnositeljica ističe neodrživost ekonomskih cijena iz pedagoške 2019./2020. godine navodeći da će privatni vrtići naplaćivati viši iznos od roditelja od predviđenih 720 kuna za redoviti cjelodnevni program, odnosno 385 kuna za poludnevni program. | Komentar je razmotren. Ističemo da smo svjesni povećanih troškova odgojno-obrazovnih ustanova u odnosu na pedagošku 2019./2020. godinu ali u postojećim okolnostima povećanih pritisaka na gradski proračun nije bilo moguće planirati za 2022. godinu viši iznos sufinanciranja.  |
| 11. | Miro Kovačević | U prijedlogu nije izričito navedeno na koji se članak odnosi | Podnositelj predlaže ujednačavanje subvencije za svu djecu kako bi se omogućila ravnopravnost budući su svi roditelji čija su djeca polaznici predškolskih ustanova ravnopravni porezni obveznici.  | Prijedlog je razmotren ali nije prihvaćen. Iznos subvencije pojedinačno je određen za svaki privatni vrtić uzevši u obzir njegovu ekonomsku cijenu i ostale specifičnosti te nije realno očekivati izjednačavanje subvencije. Također bi željeli istaknuti kako pojedini privatni vrtići primaju po djetetu veći iznos subvencije nego što je to slučaj s vrtićima čiji je osnivač Grad Rijeka te bi za njih izjednačavanje iznosa sufinanciranja zapravo značilo njegovo smanjenje. |